Felipel on Mac. teate küll - see ilus valge. töötab ka. "throw windows to garbage," oli ta kommentaar mu arvutimuredele. eks ta vist õigus ole. üks teine sõber soovitas arvutile paigaldada Linuxi, ilmselt Felipe lauset Windowsi kohta mõtetes  korrates. Igal juhul on Felipel ka plaan valmis. teda huvitab teadvuse ajastamine, aga natukene teise nurga alt kui me seni rääkinud oleme. nimelt on (veel üks) väga lihtne küsimus: kui me näeme midagi, näiteks punast madalat kolmnurka, millel on peal horisontaalsed jooned, siis kas me teadvustame kõiki neid omadusi korraga või on võimalik, et esiteks teadvustame "midagi oli ekraani paremal pool", siis "see oli punane", siis "see oli kolmnurk" jne?? seda on raske testida, kuid Felipe plaan on järgnev: näidata  objekte (millel on viis eelpool kirjeldatutele sarnast omadust) ülilühidalt, kuid varieeruva ajaga: 5-100 ms ; seejärel küsida katseisikult "mis värvi see objekt oli", "mis kujuga see objekt oli" jne. iseenesest lihtne mõte. tahetakse vaadata, kas on nii, et näiteks 5 ms peal teadvustad ainult ühte-kahte omadust (positsioon, kuju), aga 100 ms peal juba kõiki. lisaks tahetakse uurida, mis juhtub siis, kui näiteks ühe omaduse alt-üles salientsust muuta (teha tuhmist punasest erepunane) või kui ülalt-alla suunatud  tähelepanuprotsessidega mõnda omadust toetada (enne objekti esitamist küsida "punase objekti") kohta. Minu esialgne kriitika oli, et objekti ilma maskita näitamine viib selleni, et ei tea, kaua objekti süsteemis töödeldi, samas pidin nõustuma, et objektiivselt on siiski 5 kuni 100 ms erinevad ja arvatavasti on nad ka süsteemis erineva pikkusega (olenemata sellest, kui pikalt neid ajus tegelikult töödeldakse). ma ei jätnud jonni: viitasin tuntud fenomenile, et alla 100 ms esitatud objektid on kõik  subjektiivselt umbes 100 ms pikkuse kestusega, kuid seejärel leidsin ise, et oleks huvitav vaadata, kas objektiivsed katsetulemused (vastuste õigsus) on rohkem seotud objekti subjektiivse või objektiivse kestusega. ühesõnaga minu arvates võib proovida küll. aga teie arvates?